text: নিলামে তোলা হচ্ছে ম্যাক্সওয়েলের ছক্কায় ভাঙা চেয়ার | Sobujdesh News
  মুল পাতা খেলাধুলা নিলামে তোলা হচ্ছে ম্যাক্সওয়েলের ছক্কায় ভাঙা চেয়ার
  আইপিএলের আগে বিধ্বংসী হয়ে উঠেছেন গ্লেন ম্যাক্সওয়েল। বুধবার (৩ মার্চ) তার ব্যাটেই উড়ে গেছে নিউজিল্যান্ড। ওয়েলিংটনে অনুষ্ঠিত সিরিজের তৃতীয় ওয়ানডেতে অস্ট্রেলিয়া ৬৪ রানের জয় তুলে নিয়েছে। এতে ম্যাক্সওয়েলের অবদান ৩০ বলে ৭৭ রানের টর্নেডো ইনিংস। যাতে ছিল ৮টি চার এবং ৫ টি ছক্কা। এর মাঝে একটা ছক্কা মারতে গিয়ে তিনি এক কাণ্ড ঘটান।
  বিধ্বংসী ইনিংস খেলার পথে ম্যাক্সওয়েল বিশাল এক ছক্কায় ভেঙেছেন ওয়েলিংটন স্টেডিয়ামের গ্যালারির একটি চেয়ার। জিমি নিশামের এক ওভারে মারা ম্যাক্সওয়েলের ছক্কা সরাসরি আঘাত হানে গ্যালারির একটি খালি চেয়ারে। আর তাতেই ভেঙে যায় চেয়ারটি। ঘটনাটি স্মরণীয় করে রাখতে সেই চেয়ার নিলামে তোলা হচ্ছে। এর ভালো দাম পাওয়া যাবে বলে আয়োজকদের আশা।
  এদিকে, কয়দিন আগেই ১৫ কোটি রুপিতে ম্যাক্সওয়েলকে দলে নিয়েছে রয়্যাল চ্যালেঞ্জার্স বেঙ্গালুরু (আরসিবি)। গত আইপিএলে তার পারফর্মেন্স ছিল খুব খারাপ। তাই কিংস ইলেবেন পাঞ্জাব এবার তাকে বাদ দেয়। এবারও অস্ট্রেলীয় অলরাউন্ডারের দাম এত হতে পারে কি না, সেটি নিয়ে সংশয় ছিল। তবে এক ইনিংসে সব সংশয় উড়িয়ে দিলেন 'ম্যাক্সি'।